Sveitsin liittoneuvosto

Sveitsin liittoneuvosto (, , , ) on seitsenjäseninen toimeenpaneva neuvosto, joka toimii sekä Sveitsin hallituksena että valtionpäämiehenä. Kukin jäsen johtaa ministeriötä Sveitsin liittohallituksessa. Liittoneuvosto vakinaistettiin vuoden 1848 perustuslaissa valaliiton korkeimmaksi valtaelimeksi. Siihen aikaan kun perustuslaki kirjoitettiin, ei esimerkkejä juuri ollut. Vaikka perustuslakiin otettiin vaikutteita Yhdysvaltain perustuslaista, siihen otettiin kollektiivinen johto perinteisen mallin mukaan presidenttijohtoisen sijaan. Liittoneuvoston jäsenet valitaan parlamentin molempien kamarien yhteisistunnossa nelivuotiskaudelle salaisessa äänestyksessä. Jokainen Sveitsin kansalainen voidaan valita neuvostoon, mutta käytännössä sen jäsenet ovat parlamentaarikkoja, tai harvemmin puolueiden nimittämiä kantonien hallituksien jäseniä. Jäsenet on kuitenkin sovittu puolueiden kesken edeltä, eikä äänestyksessä ole jännitystä. Paikat jaettiin vuosikymmeniä konsensusperiaatteella, vuodesta 1959 eteenpäin on ollut käytössä ns. Zauberformel, jonka perusteella puolueet saavat jäseniä neuvostossa paikkamääriensä suhteessa, käytännössä siten että suuremmat kolme saavat kaksi jäsentä ja pienempi yhden.http://www.britannica.com/EBchecked/topic/756089/Zauberformel Tämä käytäntö kuitenkin rikkoutui joulukuussa 2007, kun oikeistopopulistisen Sveitsin kansanpuolueen johtaja Christoph Blocher jätettiin hallituksen ulkopuolelle ja hän vei puolueensa oppositioon. Joka vuosi parlamentti valitsee yhden liittoneuvoston jäsenistä vuoden ajaksi liittopresidentiksi. Hänellä ei ole muista eroavia valtaoikeuksia ja hän jatkaa oman ministeriönsä johtamista. Yleensä puheenjohtajuus kulkee vanhimmasta lähtien, ja edellisen vuoden varapresidentistä tulee presidentti. Presidentti ei ole valtionpäämies, vaan liittoneuvosto kokonaisuudessaan. Ulkomailla vierailee yleensä ulkoministeriötä johtava jäsen, mutta traditio on muuttumassa. Ulkomaiset vieraat neuvosto tapaa kokonaisuudessaan. Liittoneuvosto tapaa viikoittain joka keskiviikko Bundeshausissa Bernissä. Tapaamisissa on mukana myös liittokansleri eli hallituksen kansliapäällikkö sekä varakanslerit. == Liittoneuvoston jäsenet == Vuonna 2023 liittoneuvoston jäsenet ovat seuraavat: Jäsen Jäsen Kuva Neuvostossa alkaen Puolue Kantoni Asema Alain Berset 1. tammikuuta 2012 Sveitsin sosiaalidemokraattinen puolue Fribourg liittopresidentti vuonna 2020, sisäasiainministeriön johtaja Guy Parmelin 1. tammikuuta 2016 Sveitsin kansanpuolue Vaud talous-, koulutus- ja tutkimusministeriön johtaja Ignazio Cassis 1. marraskuuta 2017 Sveitsin liberaalipuolue Ticino ulkoasiainministeriön johtaja Viola Amherd 1. tammikuuta 2019 Sveitsin kristillisdemokraatit Valais varaliittopresidentti vuonna 2023, puolustus-, pelastus- ja urheiluministeriön johtaja Karin Keller- Sutter 1. tammikuuta 2019 Sveitsin liberaalipuolue St. Gallen valtiovarainministeriön johtaja Albert Rösti 1. tammikuuta 2023 Sveitsin kansanpuolue Bern ympäristö-, liikenne-, energia- ja viestintäministeriön johtaja Élisabeth Baume-Schneider 1. marraskuuta 2023 Sveitsin sosiaalidemokraattinen puolue Jura oikeus- ja poliisiministeriön johtaja == Katso myös == *Luettelo Sveitsin liittopresidenteistä == Lähteet == == Aiheesta muualla == * Sveitsin liittoneuvoston viralliset Internet-sivut Luokka:Hallitukset Luokka:Sveitsin politiikka